Spy × Family Code: White

Spy × Family Code: White (ביפנית: スパイファミリー　コード：ホワイト; בכתב : Gekijōban Supai Famirī Kōdo: Howaito) הוא סרט אנימה יפני מסוגת קומדיית פעולה וריגול משנת 2023, שבוים על ידי טקאשי קטגירי על פי תסריט מאת איצ'ירו אוקוֹאוצ'י. הסרט מבוסס על המאנגה "Spy × Family" מאת טטסויה אנדו.

הסרט עלה לאקרנים ביפן ב-22 בדצמבר 2023, כאשר מדבבי סדרת האנימה הטלוויזיונית שבו לגלם את דמויותיהם. הביקורות על הסרט היו חיוביות, והוא הכניס למעלה מ-11 מיליארד ין (95.7 מיליון דולר ברחבי העולם), מה שהפך אותו לסרט היפני הרביעי בעל ההכנסות הגבוהות ביותר לשנת 2024.

 עלילה 
לויד פורג'ר משלים משימה עבור "WISE", אך המפעילה שלו, סילביה שרווד, מזהירה אותו כי תפקידו ב""מבצע סטריקס" נמצא בסכנה אם לא יראה התקדמות משמעותית. בדרכו החוצה הוא נראה על-ידי יור משוחח עם סוכנת-עמיתה פיונה פרוסט, מה שיור מפרשת בטעות כנשיקה.

באקדמיית עדן מתוכננת תחרות בישול, שבה הזוכה עשוי לקבל עיטור סטלה. לויד מגלה כי מנהל בית הספר אוהב קינוח בשם "מרמרה" מהעיר הצפונית פריגיס, ומחליט לקחת את משפחתו לשם במטרה לשחזר את המתכון ולחזק את מעמדו בהצלחת המבצע. במהלך הנסיעה ברכבת, אניה מוצאת מפתח ובזכות יכולותיה הטלפתיות והחזיונות של בונד חושבת שיש "אוצר" בקרון. היא פותחת מזוודה ואוכלת את השוקולד שבתוכה, מבלי לדעת שהוא מכיל מיקרופילם סודי. בעליה של המזוודה רודפים אחריה, אך יור מנטרלת אותם.

בפריגיס, המשפחה טועמת את מנת המרמרה האחרונה שנותרה בעיר, אך קולונל סניידל – קצין צבאי מאוסטניה – מחרים אותה ומשפיל את לויד. מאחר שאין עוד מרכיבים זמינים, הפורג'רים יוצאים לאסוף אותם בעצמם. יור, המוטרדת מהאי-ההבנה עם לויד, שותה לשוכרה. אניה מבחינה במתח ומארגנת לשניים שיחה בגלגל הענק, שם הם מיישבים את ההבנה.

בינתיים, סניידל מגלה כי המיקרופילם כולל מידע שיוכל להצית מלחמה עם וֶסטליס, ושולח חיילים להשיבו. לויד מחפש לשווא ליקר דובדבנים – המרכיב האחרון – אך אניה, נחושה לעזור, משתמשת בכוחותיה ובחזיונותיו של בונד כדי לאתר אותו. יחד עם בונד היא יוצאת בחשאי ומצליחה להשיג את הבקבוק, אך נלכדת על-ידי אנשיו של סניידל.

כאשר לויד ויור מגלים שאניה נעלמה, הם יוצאים לחיפוש. לויד מבין מתוך התנהגותו של בונד שחיילים לקחו את אניה. פיונה מגיעה ומדווחת לו על מעורבותו של סניידל ועל ספינת האוויר שבה מוחזק המיקרופילם. כשלויד מגלה שאניה בלעה את המיקרופילם ונמצאת על הספינה, הוא משתלט על מטוס קרב וממריא להצלתה; יור עוקבת אחריו בדרכה שלה.

לויד מתרסק על ספינת האוויר ומסתנן פנימה באמצעות תחפושות, בעוד יור מציתה בטעות אש בספינה. אניה מוחזקת כשבידיה הסוד הגדול, ונאבקת לא "לאבד" את המיקרופילם שבבטנה, עד שסניידל מחליט להרוג אותה כדי להשיג אותו בעצמו. בעימות שמתפתח, סניידל מזהה את לויד לפי ריחו ומשחרר גז ניסיוני, אך אניה פותחת חלון ומפזרת אותו. לויד מכריע את סניידל, מורה על פינוי הנוסעים ומתחזה לסניידל כדי לשמור על שליטה.

יור נלחמת בחייל-סייבורג בשם "Type F", ומביסה אותו באמצעות הצתה שהופעלה בעזרת השפתון שנתן לה לויד. לאחר שהמשפחה מתאחדת, הפורג'רים מפנים את ספינת האוויר אל תוך הנהר ומונעים אסון. המיקרופילם נמצא לבסוף כשהוא תקוע בשיניה של אניה.

בשובם לביתם, לויד מוסר את המיקרופילם לסילביה, שמאשרת לו להישאר אחראי על מבצע סטריקס. באקדמיה, תחרות הבישול נדחית בעקבות תקלה, ולויד מציע עוד טיול משפחתי – הפעם ליעד חמים יותר עם קינוח חדש. בונד חוזה חופשה שלווה.

בסצנה שאחרי הכתוביות, פרנקי מגיע לפריגיס עם ליקר דובדבנים עבור לויד, מבלי לדעת שהמשפחה כבר חזרה הביתה.

 צוות המדבבים 
 דמות   מדבב/ת יפני/ת   מדבב/ת אנגלי/ת לויד פורג'ר / "דמדומים"  טאקויה אֶגוּצ'י  אלכס אורגן אניה פורג'ר  אצומי טאנֵזָאקִי  מייגן שִיפּמן יור פורג'ר (לבית בריאר) / "נסיכת החוחים"  סאורי הַיאמִי  נטלי ואן סיסטין בּוֹנד פורג'ר  קניצ'ירו מצודה  טיילר ווקר הקריין  –  בן פיליפס סילביה שרווד / "המנהלת"  יוקו קאידה  סטפני יאנג פיונה פרוסט / "נֶפֶל ליל"  אַייאנֵה סאקוּרָה  לינדזי סיידל פרנקי פרנקלין  הירויאוקי יושינו  אנתוני בולינג יורי בריאר  קנשו אונו  דאלאס ריד הנרי הנדרסון  קאזוהירו יאמאג'י  בארי יאנדל דמיאן דזמונד  נאצומי פוג'יווארה  קייטלין גלאס בקי בלקבל  אמירי קאדו  דני צ'יימברס סניידל  בנזו גינגה  ג'ון סווייזי Type F  שונסוקה טאקֵאוצ'י  גייב קונדה דמיטרי  טומויה נקאמורה  פיל פרסונס לוקה  קנטו קאקו  טייסון ריינהארט

 הפקה 
במהלך אירוע "Jump Festa 2023" שהתקיים בדצמבר 2022, דווח לרשונה על פיתוחו של סרט אנימה באורך מלא עבור המאנגה "Spy × Family" מאת המאנגקה טטסויה אנדו. במצגת שנערכה באירוע "AnimeJapan 2023" ב-25 במרץ 2023, נחשף כי שם הסרט יהיה "Spy × Family Code: White", וכי הוא יבוים על-ידי הבמאי טקאשי קטגירי על פי תסריט מאת איצ'ירו אוקוצ'י, ויופק בידי אולפני "Wit Studio" ו-"CloverWorks". ב-12 בספטמבר 2023 דווח כי טומויה נקאמורה וקנטו קאקו ידבבו צמד נבלים מקוריים שנוצרו עבור הסרט, דמיטרי ולוקה, בהתאמה. ב-22 בספטמבר 2023 נמסר כי באנזו גינגה ושונסוקה טאקטאצ'י לוהקו לדיבוב דמויותיהם של הנבלים הראשיים, סניידל ו-"Type F".

ב-30 באוקטובר 2023 פרסמו הרשתות החברתיות של עיבוד האנימה קדימון נוסף לסרט, שבו הוכרז כי השיר "Soulsoup" מאת Official Hige Dandism ישמש כשיר הנושא הראשי וכן כשיר הסיום השני. ביום הבכורה נחשף כי השיר "Why" (光の跡, Hikari no Ato; "עקבות של אור"), בביצוע גן הושינו, נבחר לשיר הסיום הראשון.

 שיווק 
ב-2 ביולי 2023 הוכרז על פרויקט שיתוף פעולה בין הסרט לבין "Street Fighter 6". נחשפה גם אילוסטרציה מאת המאיירת והמעצבת של "קאפקום", צ'יסאטו מיטה. ב-4 בדצמבר 2023 פרסמה רשת "קאפקום" סרטון מונפש קצר המציג דו-קרב בין יור פורג'ר לבין דמותו של צ'ון-לי מ-"Street Fighter 6". האנימציה הופקה בידי "Wit Studio", כששונסוקה אאוקי אחראי להנפשת המפתח וקיוג'י אסאנו על סטוריבורד ועיצוב הדמויות. ב-9 בינואר 2024 חשפה "קאפקום" את פריטי שיתוף הפעולה בתוך המשחק, הכוללים תלבושות לאווטאר המבוססות על שמלת "נסיכת החוחים" של יור ועל החליפה הכחולה-כהה המזוהה עם לויד פורג'ר. גם תסרוקותיהם של יור ולויד נוספו לאפשרויות יצירת הדמות. שחקנים שנכנסו למשחק במהלך תקופת שיתוף הפעולה, שנמשכה עד 31 בינואר, קיבלו פריטים חינמיים כגון מסגרות לתמונות, מדבקות ועיטורי שחקן. אזור ה-Battle Hub קיבל עיצוב זמני לצורך קידום הסרט.

ב-10 ביולי 2023 הוכרז על פרויקט שיתוף פעולה נוסף – הפעם עם הסרט "משימה בלתי אפשרית: נקמת מוות – חלק ראשון". פוסטר פארודי המציג את דמויות האנימה במקום צוות השחקנים של הסרט פורסם לצד הסרטון המשותף, שהוקלט על ידי המדבבים של האנימה. ב-19 בדצמבר 2023 הוכרז שיתוף פעולה גם עם סרט ההנפשה של אולפני ההנפשה של וולט דיסני "המשאלה". באותו היום פורסמו פוסטר פארודי בכיכוב אניה ובונד פורג'ר, המדמה את הפוסטר היפני של הסרט "המשאלה", וכן קדימון נלווה.

ביום הבכורה הוצב מחוץ לבניין "Shibuya 109" פסל של בונד פורג'ר לצד פסל האצ'יקו המפורסם, ועליו הכיתוב "צ'וקן בונדו" (忠犬ボンド; "הכלב הנאמן בונד"). פסלים נוספים הוצבו בהמשך בתוך המבנה וכן במתחם "Toho Cinemas Ikebukuro".

 הפצה 
 הפצה בבתי הקולנוע 
הסרט עלה לאקרנים בבתי הקולנוע ביפן ב-22 בדצמבר 2023, כולל הקרנות חצות בתשעה בתי קולנוע בחמש ערים. ב-9 בינואר 2024 הוכרז כי תשעה בתי קולנוע בטוקיו, קנאגאווה, אוסקה, נגאסאקי ואוקינאווה יקרינו את הסרט עם כתוביות באנגלית ב-19 בינואר 2024.

חברת "קראנצ'ירול" רכשה את רישיון ההפצה והקרינה את הסרט בצפון אמריקה ב-19 באפריל 2024, בגרסאות מדובבות ומתורגמות לאנגלית. "Neofilms" הפיצה את הסרט בהונג קונג ב-1 בפברואר 2024. חברת "SMG Holdings", מפיצת סרטים מדרום קוריאה, תכננה להפיץ את הסרט בקוריאה במרץ 2024. מפיצת הסרטים הדרום-מזרח אסייתית "Encore Films" רכשה והפיצה את הסרט באינדונזיה ב-7 בפברואר, בסינגפור ב-8 בפברואר, ובברוניי ב-14 במרץ 2024. "CGV Cinemas" הפיצה את הסרט בווייטנאם ב-10 בפברואר 2024, היום הראשון של חג הטט. אולפני האחים וורנר הכריזה על הפצת הסרט במלזיה ב־22 בפברואר, ב ב-13 במרץ, ובתאילנד ב-14 במרץ 2024. "סרטי יוניברסל" הפיצה את הסרט בהולנד ב-25 באפריל 2024.

הסרט עלה לאקרנים בבלגיה, צרפת ושווייץ ב-17 באפריל; באוסטרליה, ניו זילנד ומקסיקו ב-18 באפריל; בקנדה, ספרד וארצות הברית ב-19 באפריל; באוסטריה וגרמניה ב-23 באפריל; באיטליה וב ב-24 באפריל; במדינות אחדות בדרום אמריקה, מרכז אמריקה ואירופה ב-25 באפריל; ובבלקן, אקוודור, פינלנד, איסלנד, נורווגיה, שוודיה וונצואלה ב-26 באפריל. בסין הסרט עלה לאקרנים ב-30 באפריל, בליטא ב-3 במאי, בישראל ב-16 במאי ובהודו ב-19 ביולי 2024.

עיבוד לרומן של הסרט, הנושא את אותו השם, יצא לאור ב-22 בדצמבר 2023, במקביל לבכורת הסרט. הוא נכתב בידי איה יאג'ימה, שגם כתבה את הרומן "Spy × Family: Family Portrait". הרומן מבוסס על עלילת הסרט, אשר עובדה בידי איצ'ירו אוקואוצ'י.

4 מיליון חוברות מודפסות בשם "Spy × Family Code: White Film File" חולקו בבתי הקולנוע ביפן. הן כללו מאנגה מקורית בת שמונה עמודים עם עטיפה פרי יצירתו של טטסויה אנדו, וכן ראיונות עם אנדו, אנשי צוות ההפקה והמדבבים. החל מ-13 בינואר 2024 חולקו 500,000 כרטיסי AR מאוירים בידי אנדו, ובהם קוד QR שהציג מודל תלת-ממדי מוקפץ של אניה פורג'ר.
 מדיה ביתית 
הסרט עלה לשירות הזרמת המדיה "קראנצ'ירול" ב-5 בספטמבר 2024, בגרסאות מרובות כתוביות ודיבובים, במספר אזורים באמריקה ובאירופה.

חברת "Muse Communication" רכשה את רישיון ההפצה והחלה להזרים את הסרט בפלטפורמות OTT נבחרות ברחבי דרום ומזרח אסיה החל מספטמבר 2024, גם כן עם מגוון כתוביות ודיבובים.

 ביקורות 
 הכנסות בקופות 
הסרט הכניס 41.2 מיליון דולר ביפן ו-54.5 מיליון דולר בשאר הטריטוריות, בסכום עולמי כולל של 95.7 מיליון דולר. במהלך הקרנתו בבתי הקולנוע ביפן, הסרט גרף סך של 6.32 מיליארד ין (כ-40.2 מיליון דולר), מה שהפך אותו לסרט היפני הרביעי ברווחיותו לשנת 2024.

הסרט מכר 866,436 כרטיסים והכניס 1.224 מיליארד ין בשלושת הימים הראשונים (22–24 בדצמבר), מה שהעניק לו את המקום הראשון בדירוג שוברי הקופות ביפן. ברשתות החברתיות של האנימה דווח גם כי שיעור שביעות הרצון של הקהל עומד על 93.6%. בסוף השבוע השני, הסרט שמר על המקום הראשון, לאחר שמכר כ-585,000 כרטיסים והכניס 800 מיליון ין, ובכך העלה את סך כל הכרטיסים שנמכרו ל־2.08 מיליון ואת ההכנסות המצטברות ל-2.8 מיליארד ין. ב-4 בינואר 2024 דווח כי הסרט מכר 2.59 מיליון כרטיסים והכניס למעלה מ-3.4 מיליארד ין. נכון ליום שני, 8 בינואר 2024, לאחר סוף השבוע השלישי, הסרט שמר על המקום הראשון בדירוג ושבר את רף 3.29 מיליון הכרטיסים, עם הכנסות מצטברות של 4.41 מיליארד ין.

בארצות הברית, הסרט עלה לאקרנים לצד "מתוקה רצח" ו"היחידה ללוחמה לא ג'נטלמנית", וההערכות היו כי יכניס 5–8 מיליון דולר בסוף שבוע הבכורה מ-2,009 אולמות. בסופו של דבר, הכניס הסרט 2.2 מיליון דולר ביום הראשון, כולל 670,000 דולר מהקרנות מוקדמות. הוא חתם את סוף השבוע עם 4.9 מיליון דולר והתברג במקום החמישי.
 תגובת הקהל 
באתר הביקורות "Rotten Tomatoes", קיבל הסרט את הציון 94% על בסיס 34 ביקורות חיוביות, עם דירוג ממוצע של 7.4/10. באתר "Metacritic", המשתמש בשקלול ממוצע, הוענק לסרט ציון 68/100 בהתבסס על שמונה ביקורות, מה שמעיד על ביקורות "חיוביות לרוב". קהל הצופים האמריקאי שנסקר על־ידי "CinemaScore" העניק לסרט את הציון הממוצע "A" בסולם A+ עד F, בעוד ש-"PostTrak" דיווח על ציון חיובי של 92% מצד הצופים.

ריצ'רד אייזנבייס מ-"Anime News Network" העניק לסרט ציון כולל B+; הוא כתב כי אף על פי שהסרט "נופל מעט בתחום הסיפורי בשל היעדר השפעה על עלילת Spy × Family הכוללת", הוא מספק סצנות פעולה מצוינות וקומיות מהנות, ומהווה "סרט כניסה טוב" למי שמעוניין להתחיל להכיר את הסדרה. סידהאנט אדלאקה מ"וראייטי" כתב: . סינדי וייט מהאתר "The A.V. Club" העניקה לסרט ציון A− וציינה כי הוא .

ג'ין לי מ-"The Straits Times" העניקה לסרט 4 מתוך 5 כוכבים וכתבה: . אבהישק סריבסטבה מ-"The Times of India" העניק לסרט 3.5 מתוך 5 כוכבים וציין כי הוא .

 קישורים חיצוניים 

 הערות שוליים 

קטגוריה:סרטי 2023
קטגוריה:סרטי אנימה המבוססים על סדרות מאנגה
קטגוריה:סרטים ביפנית
קטגוריה:סרטי פעולה
קטגוריה:סרטי ריגול
קטגוריה:סרטים על משפחות